CELEX: C2006/224/99
Language: el
Date: 2006-09-16 00:00:00
Title: Υπόθεση T-11/06 R: Διάταξη του Προέδρου του Πρωτοδικείου της 7ης Ιουλίου 2006 — Romana Tabacchi κατά Επιτροπής ( Ασφαλιστικά μέτρα — Αίτηση αναστολής εκτελέσεως — Ανταγωνισμός — Καταβολή προστίμου — Τραπεζική εγγύηση — Fumus boni juris — Επείγον — Στάθμιση συμφερόντων — Μερική και υπό όρους αναστολή εκτελέσεως )

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/46
            
         Διάταξη του Προέδρου του Πρωτοδικείου της 7ης Ιουλίου 2006 — Romana Tabacchi κατά Επιτροπής
   (Υπόθεση T-11/06 R)
   («Ασφαλιστικά μέτρα - Αίτηση αναστολής εκτελέσεως - Ανταγωνισμός - Καταβολή προστίμου - Τραπεζική εγγύηση - Fumus boni juris - Επείγον - Στάθμιση συμφερόντων - Μερική και υπό όρους αναστολή εκτελέσεως»)
   (2006/C 224/99)
   Γλώσσα διαδικασίας: η ιταλική
   Διάδικοι
   
      Προσφεύγουσα: Romana Tabacchi SpA (Ρώμη, Ιταλία) [εκπρόσωποι: M. Siragusa και G. C. Rizza, δικηγόροι]
   
      Καθής: Επιτροπή των Ευρωπαϊκών Κοινοτήτων [εκπρόσωποι: É. Gippini Fournier και F. Amato]
   Αντικείμενο της υποθέσεως
   Αφενός, αίτημα περί αναστολής της εκτελέσεως της αποφάσεως της Επιτροπής της 20ής Οκτωβρίου 2005 σχετικά με διαδικασία κατά το άρθρο 81, παράγραφος 1, ΕΚ (Υπόθεση COMP/C-38.281/B.2 — Ακατέργαστος καπνός — Ιταλία) κατά το μέρος κατά το οποίο επιβάλλει στην προσφεύγουσα πρόστιμο ύψους 2,05 εκατομμυρίων ευρώ και, αφετέρου, αίτημα απαλλαγής από την υποχρέωση συστάσεως τραπεζικής εγγυήσεως, ως όρου για τη μη άμεση είσπραξη του εν λόγω προστίμου.
   Διατακτικό της διατάξεως
   Ο Πρόεδρος του Πρωτοδικείου:
   
               1.
            
            
               Αναστέλλει, υπό τους όρους που ακολουθούν, την υποχρέωση της Romana Tabacchi SpA να συστήσει τραπεζική εγγύηση υπέρ της Επιτροπής προκειμένου να αποφύγει την άμεση είσπραξη του προστίμου που της επιβλήθηκε με το άρθρο 2 της αποφάσεως της Επιτροπής της 20ής Οκτωβρίου 2005 σχετικά με διαδικασία κατά το άρθρο 81, παράγραφος 1, ΕΚ (Υπόθεση COMP/C-38.281/B.2 — Ακατέργαστος καπνός — Ιταλία):
               
                           α)
                        
                        
                           εντός προθεσμίας δύο εβδομάδων από της κοινοποιήσεως της παρούσας διατάξεως, η προσφεύγουσα:
                           
                                       —
                                    
                                    
                                       θα συστήσει τραπεζική εγγύηση ύψους 400 000 ευρώ·
                                    
                                 
                                       —
                                    
                                    
                                       θα καταβάλει στην Επιτροπή ποσό ύψους 200 000 ευρώ·
                                    
                                 
                     
                           β)
                        
                        
                           εντός προθεσμίας τριών μηνών από της κοινοποιήσεως της παρούσας διατάξεως, η προσφεύγουσα θα καταβάλει στην Επιτροπή το ποσό των 330 000 ευρώ·
                        
                     
                           γ)
                        
                        
                           από την 1η Ιανουαρίου 2007, η προσφεύγουσα θα καταβάλλει στην Επιτροπή το ποσό των 100 000 ανά τρίμηνο μέχρις ότου πληρωθεί οποιαδήποτε από τις δύο ακόλουθες προϋποθέσεις:
                           
                                       —
                                    
                                    
                                       καταβολή του οφειλόμενου ακόμη υπολοίπου του προστίμου, πλέον των τόκων που καθόρισε η Επιτροπή με την από 9 Νοεμβρίου 2005 επιστολή της με την οποία κοινοποίησε την απόφαση περί επιβολής του προστίμου·
                                    
                                 
                                       —
                                    
                                    
                                       έκδοση της αποφάσεως στην κύρια δίκη.
                                    
                                 
                     
         
               2.
            
            
               Επιφυλάσσεται ως προς τα δικαστικά έξοδα.